فابیان ڕویز
فابیان ڕویز پینا (لەدایکبووی ٣ی نیسانی ١٩٩٦) ھەروەھا بە فابیان ناسراوە، یاریزانێکی تۆپی پێی پیشەگەری ئیسپانییە کە وەک یاریزانی ناوەند یاری دەکات بۆ یانەی خولی پلە یەکی ئیتاڵیا ناپۆلی و ھەڵبژاردەی تۆپی پێی ئیسپانیا.

کاروانی یانە

بیتس

ساڵانی سەرەتا 
لە لۆس پالاسیۆس، سیڤیلیا، ئەندەلوسیا لەدایکبووە، فابیان لە ساڵی ٢٠٠٤، لە تەمەنی ھەشت ساڵیدا، چووە تیمی لاوانی یانەی ڕیال بیتس، دوای ئەوەی لە لا یونۆن دی لۆس پالاسیۆس دەستی پێکرد. لە تەممووزی ٢٠١٤ بەرزکرایەوە بۆ ئاستی دووەم و لە ٢١ی ئەیلوول یەکەمین یاری خۆی ئەنجامدا، وەک یەدەگ لە نیوەی دووەم ھاتە یاریگا لە دۆڕاندنیان ٤–١ لە یاریگای خۆیان ماربێلا ئێف سی لە خولی پلە دووی ئیسپانیا

فابیان یەکەم یاری خۆی وەک پیشەگەر لە ١٦ی کانوونی یەکەمدا ئەنجامدا، لە خولەکی ٥١ی جێگای چاڤی تۆرێس لە خولی پلە دوودا و یارییەکەیان ١–٠ بردەوە لە دەرەوەی یاریگای خۆیان بەرامبەر لوگۆ. لەماوەی وەرزەکەدا لە شەش یاری دا بەشداری کرد، کە تیمەکەی سەرکەوتن بۆ لا لیگا وەک پاڵەوان.

فابیان یەکەمین یاری خۆی لە خولی پلە یەکی تۆپی پێی ئیسپانیا لە ٢٣ی ئابی ٢٠١٥ ئەنجامدا، وەک یەدەگ ھاتە یاریگا لە جێگای ئەلفرێد دیا لە یارییەکدا کە ١–١ بەرامبەر بوون لەگەڵ ڤیاڕیاڵ لە یاریگای خۆیاندا.

ئێڵچێ (خواستن) 
لە ٢٣ی کانوونی یەکەمی ساڵی دواتردا گرێبەستەکەی نوێکردەوە تا ساڵی ٢٠١٩، و لە ھەمان کاتدا بە خواستن درا بە ئێڵچێ لە ئاستی دووەمی ئیسپانیادا. یەکەم گۆڵی پیشەگەری خۆی لە ١٧ی ئازاری ٢٠١٧دا تۆمارکرد، کە گۆڵی یەکەمی بردنەوەی دەرەوەی یاریگای خۆیان بوو ٣–١ لە بەرامبەر جیمناستیک تاراگۆنا..

فابیان بەشداری کرد لە ١٨ یاری بۆ یانەکە، و یانەکە بۆ ئاستی خوارتر دابەزی

دەرکەوتن و بەرەو پێش چوون 
دوای گەڕانەوەی، فابیان بوو بە یاریزانێکی سەرەکی لەژێر ڕاھێنەری نوێ کیکی سێتین، یەکەم گۆڵی تۆمارکرد لە خولی پلە یەک لە ٢٥ی ئەیلوولی ٢٠١٧ لە یارییەکی ٤–٠ لە یانەی لیڤانتیان بردەوە لە یاریگای خۆیان. لە ٣١ی کانوونی دووەمی ساڵی دواتردا، گرێبەستەکەی نوێکردەوە تا ساڵی ٢٠٢٣، کە بڕی ھەڵوەشاندنەوەی گرێبەستەکەی بە ٣٠ ملیۆن یۆرۆ دانرا.

لە ٣٠ی نیسانی ٢٠١٨دا، فابیان گۆڵی بردنەوەی تۆمار کرد بۆ بیتیس کاتێک توانیان سەربکەون بۆ پاڵاوتنەکانی خولی ئەورووپا بۆ وەرزی ٢٠١٨–١٩ دوای بردنەوەیان ٢–١ لە یاریگای خۆیاندا بەسەر مەلاگادا.

ناپۆلی 
لە ٥ی تەممووزی ٢٠١٨، فابیان چووە یانەی ناپۆلی بە گرێبەستێک بۆ ماوەی پێنج ساڵ تا ساڵی ٢٠٢٣ لەگەڵ ئەوەی ناپۆلی بەگوێرەی ڕاپۆرتەکان بڕی ٣٠ ملیۆن یۆرۆی وەک ھەڵوەشاندنەوەی گرێبەستەکەی داوە. لە ١٦ی ئەیلوول یەکەمین یاری خۆی ئەنجامدا لە یارییەکی کۆمەڵەکانی خولی یانە پاڵەوانەکانی ئەورووپا لە دەرەوەی یاریگای خۆیان بەرامبەر ڕێد ستار بێڵگرەید کە ٩٠ خولەکی تەواو لە یارییەکی بێ گۆڵدا یاریکرد. دوای دە ڕۆژ یەکەم یاری خۆی لە خولی پلە یەکی ئیتاڵیا A و یەکەم یاریشی لە ستادیۆ سان پاولۆ ئەنجامدا، بە بردنەوەی ٣–٠ بەسەر پارما کالسیۆ ١٩١٣.

کاروانی نێودەوڵەتی 
لە دوای نوێنەرایەتی کردنی ئیسپانیا لە ئاستەکانی خوار ١٩ ساڵان و خوار ٢١ ساڵان، فابیان بانگھێشت کرا لەلایەن ڕاھێنەر لویس ئێنریکێ لە ١٥ ئازاری ٢٠١٩، بۆ دوو یاری پاڵاوتنەکانی یۆرۆ ٢٠٢٠ لە دژی ھەڵبژاردەکانی نەرویج و ماڵتا.

لە ٧ی حوزەیرانی ٢٠١٩ یەکەمین یاری خۆی ئەنجامدا لە پاڵاوتنەکانی یۆرۆ ٢٠٢٠ بەرامبەر دوورگەکانی فارۆ، وەک یەدەگ ھاتە یاریگاوە لە خولەکی ٧٤ بۆ جێگای ئیسکۆ.

لە ٢٤ی ئایاری ٢٠٢١دا، فابیان لە پێکھاتەی ٢٤ یاریزانی لویس ئێنریکێ دانرا و بۆ یۆرۆی ٢٠٢٠ی ئەورووپا بەشداری کرد.

شێوازی یاریکردن 
فابیان یاریزانێکی ناوەندە و چەپەیە، ناسراوە بە بینین و پاسی دروست و کۆنترۆڵکردنی تۆپ و لێھاتوویی و تێپەڕکردنی یاریزان و ھەروەھا کاری جیاوازی تەکنیکی، و دەتوانێت لە ژمارەیەک پێکھاتەی یاری بکات، وەک ٤-٤-٢، ٤-٣-٣ و ٤-٢-٣-١. ھەروەھا دەتوانێت یاری بکات وەک یاریزانێکی ناوەندی بەرگری یان یاریزانێکی ناوەندی ھێرشبەر.

ئاماری کاروانی وەرزشی

یانە

نێودەوڵەتی

ڕێزلێنان 
بیتیز ڕاستەقینە
 خولی پلە دووی ئیسپانیا: ٢٠١٤–٢٠١٥

ناپۆلی
 جامی ئیتاڵیا: ٢٠١٩–٢٠

ئیسپانیای خوار ٢١ ساڵان
 پاڵەوانێتی ئەورووپا بۆ خوار تەمەن ٢١ ساڵ: ٢٠١٩

تاکەکەسی
 یاریزانی زێڕینی پاڵەوانییەتی ئەورووپی خوار ٢١ ساڵان: ٢٠١٩
 تیمی پاڵەوانێتی ئەورووپا بۆ خوار ٢١ ساڵان: ٢٠١٩

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵاتی ئیسپانی
یاریزانانی ھەڵبژاردەی تۆپی پێی ئیسپانیا
یاریزانانی خولی تۆپی پێی ئیتالیا
یاریزانانی لا لیگا
یاریزانانی تۆپی پێی ئیسپانی
زیندووان
لەدایکبووانی ١٩٩٦
CS1 Italian-language sources (it)
یاریزانانی تۆپی پێی دوور لە وڵات لە فەڕەنسا
یاریزانانی یانەی پاریس سان جێرمان